Оның басшылығымен және белсенді қатысуымен Қазақстан Республикасындағы өнеркәсіптік және азаматтық қызмет атқаратын маңызды да керемет нысандар салынған және салынуда. Олардың арасында-Алматы қаласындағы және ҚР-дағы емдеу және оқу мекемелері, Республикалық урология ғылыми орталығы, ҚР Президентінің Күзет қызметі, банктер, мәдениет нысандары, Халықаралық қазақ-түрік университеті (Түркістан қ.), Тараз қаласының әкімдігі, Астана қаласындағы Қазақ музыка академиясы, «Мың-Жылқы» (Талғар қ.) мал өсіру кешені, Астана қаласы Есіл өзенінің солтүстік жағалауындағы жаңа орталықтың салынуы, Қапшағай қаласының сыртындағы «Түркістан қаласы» декорациясының құрылысы бар. Мешіттердің құрылысына атсалысқан, өнер адамдарына, онкологиялық науқастарға, әл-ауқаты шамалы жанұяларға демеушілік көмек көрсетеді.